Mondoro

Mondoro on maalaiskunta ja sen keskuskylä Moptin alueen Douentzan piirissä Malissa. Se sijaitsee Gondo-Mondoron tasangolla 165 kilometriä Douentzasta kaakkoon. Kunnassa on 42 200 ja keskuskylässä 4 900 asukasta (vuonna 2009, väestönlaskenta).

Mondoron kunnan pinta-ala on 5 598 neliökilometriäPlan sectoriel, s. 10.. Se rajoittuu lännessä Douentzan piirin Haïrén, pohjoisessa Homborin, lounaassa Koron piirin Dinangouroun ja Yoron ja idässä Timbuktun alueen Gourma-Rharousin piirin Gossin kuntiin sekä etelässä Burkina Fasoon. 

Alue on pinnanmuodostukseltaan tasankoa. Kasvillisuus on heinä- ja pensassavannia. Vesistöt ovat sateen synnyttämiä lampia ja idässä Burkina Fason rajalla virtaava Sourojoki. Seutu kuuluu kuivuudesta kärsivään Sahelin vyöhykkeeseen. Kunnan alueella kulkee norsujen vaellusreittejä.Plan de securite, s. 5–6.

Kuntaan kuuluu 23 kylää. Asukkaat ovat etupäässä dogoneja ja fulbeja. Lisäksi on jonkin verran songhaita. Vallitseva uskonto on islam.Plan sectoriel, s. 14.

Mondorosta on kuivana aikana liikennöitävät reitit Haïrén kunnan Boniin ja Burkina Fason Djiboon. Seudun pääelinkeinot ovat maanviljely ja karjanhoito. Lisäksi harjoitetaan kaupankäyntiä. Käsityöammattien, palvelujen ja kalastuksen merkitys on vähäinen.Plan sectoriel, s. 15. Tärkeimmät viljelykasvit ovat hirssi, riisi, lehmänpapu, maapähkinä, maapapu ja durra. Kotieläimiä ovat naudat, lampaat ja vuohet.Plan de securite, s. 6–7.

Palveluihin kuuluvat 14 alakoulua, yksi yläkoulu, koulutus- ja kehittämiskeskus (CED) sekä kolme terveysasemaaPlan de securite, s. 8.. Vesihuolto käsittää kaivoja, porakaivoja ja vesiposteja. Suuri osa väestöstä joutuu käyttämään juomakelvotonta vettä.Plan sectoriel, s. 19–20.

Lähteet



Viitteet

Luokka:Douentzan piiri
Luokka:Malin kunnat